شه‌فه‌ق نيوز/ له‌ئه‌نجام ده‌رچگن بريار هه‌ڵوه‌شاننه‌وه‌ى نويسينگه‌ێ وشكاننكاره‌يل گشتى, فايق زه‌يدان سه‌رۆك ئه‌نجومه‌ن باڵاى دادوه‌رى داواكارى گشتى راسپارد وه‌ ئه‌رك وشكانن وه‌زاره‌ته‌يل و لايه‌نه‌يل ناپه‌يوه‌س وه‌ وه‌زاره‌ته‌گه‌ وه‌ هه‌ماهه‌نگى وه‌ل ده‌سه‌ى ده‌سپاكى و ديوان چه‌وديرى دارايى و ده‌زگايه‌يل ياسايى، ئه‌ويش دوياى ده‌رچگن ياساى هه‌ڵوه‌شاننه‌وه‌ى نويسينگه‌ى وشكاننكاره‌يل گشتى.
ئه‌نجومه‌ن باڵاى دادوه‌رى له‌ به‌ياننامه‌يگ وت: فايق زه‌يدان سه‌رۆك ئه‌نجومه‌ن باڵاى دادوه‌رى دانيشتنيگ له‌و باوه‌ته‌و ئه‌نجام داگه‌ ك هه‌ر يه‌ك له‌ سه‌رۆك و ئه‌ندامه‌يل داواكارى گشتى له‌ باره‌گاى سه‌رۆكايه‌تى داواكارى گشتى گرته‌سه‌ خوه‌ێ.
به‌ياننامه‌گه‌ هه‌يش وت: ئاماده‌بويه‌يل له‌و دانيشتنه‌ مه‌سه‌له‌ى ئه‌و ئه‌ركه‌ تاووتوێ كردنه‌ ئه‌را وشكانن وه‌زاره‌ته‌يل و لايه‌نه‌يل ناپه‌يوه‌س وه‌ وه‌زاره‌ته‌گه‌ وه‌ هه‌ماهه‌نگى وه‌ل ده‌سه‌ى ده‌سپاكى و ديوان چه‌وديرى دارايى و ده‌زگايه‌يل ياسايى له‌ وه‌زاره‌ته‌يل و ده‌سكردن وه‌ ته‌شخيسكردن حاڵه‌ته‌يل چه‌واشه‌ى ياسايى و رينمايه‌يل ك ئه‌گه‌ر دوينريانه‌و ئه‌را ئه‌وه‌گ بخريه‌ێده‌ وه‌رده‌م دادگايه‌يل تايبه‌ت.
